 1 Ndị Eze 16  Okwu Jehova kwuru megide Beasha wee ruo Jihu nwa Hanenaị ntị, sị:Ebe ọ bụ na m si nájá kpọlite gị ka m wee mee gị onye ndú nke ndị m bụ Izrel, ma ị malitere na-eje ije nụzọ Jeroboam wee mee ka ndị m bụ Izrel mehie site niji mmehie ha na-akpasu m iwe,lee, m na-ekpochapụ Beasha na ụlọ ya, m ga-emekwa ka ụlọ ya dịrị ka ụlọ Jeroboam nwa Nibat.Onye Beasha ọ bụla nke nwụrụ nobodo, nkịta ga-eri ya; onye ya ọ bụla nke nwụrụ nọhịa, anụ ufe nke eluigwe ga-eri ya.Ma ihe ndị ọzọ metụtara Beasha na ihe o mere na ike ọ kpara, ọ bụ na e deghị ha nakwụkwọ ihe ndị mere nụbọchị ndị eze Izrel?Nikpeazụ, Beasha sooro nna nna ya hà dinaa, e wee lie ya na Teza; Ila nwa ya wee malite ịchị nọnọdụ ya.Site nọnụ Jihu nwa Hanenaị onye amụma, okwu Jehova bịakwasịrị Beasha na ụlọ ya, nihi ihe ọjọọ niile o mere nanya Jehova site niji ihe aka ya mere kpasuo ya iwe, ka o wee dịrị ka ụlọ Jeroboam, nakwa nihi na o gburu ya.Nafọ nke iri abụọ na isii nke ọchịchị Esa bụ eze Juda, Ila nwa Beasha ghọrọ eze Izrel wee chịa afọ abụọ na Teza.Onye na-ejere ya ozi bụ Zimraị onyeisi ọkara ìgwè ụgbọ ịnyịnya ya wee malite ịgbara ya izu mgbe ọ nọ na Teza na-aṅụbiga mmanya ókè nụlọ Aza, bụ onye na-elekọta ezinụlọ ya na Teza.Zimraị wee bata gbuo ya nafọ nke iri abụọ na asaa nke ọchịchị Esa bụ eze Juda, o wee malite ịchị nọnọdụ ya.O wee ruo na mgbe ọ malitere ịchị, ozugbo ọ nọkwasịrị nocheeze ya, o gburu ndị ezinụlọ Beasha niile. O kweghị ka onye ya ọ bụla nke bụ nwoke ma ọ bụ ndị ga-abọrọ ya ọbọ ọbara ma ọ bụ ndị enyi ya fọdụ.Zimraị si otú a laa ụlọ Beasha dum niyi, dị ka Jehova kwuru megide Beasha site nọnụ Jihu onye amụma,nihi mmehie niile nke Beasha na mmehie nke Ila nwa ya, bụ ndị ha mere, ndị ha jikwa mee ka Izrel mehie site niji arụsị ha na-abaghị nihe kpasuo Jehova bụ Chineke Izrel iwe.Ma ihe ndị ọzọ metụtara Ila na ihe niile o mere, ọ bụ na e deghị ha nakwụkwọ ihe ndị mere nụbọchị ndị eze Izrel?Nafọ nke iri abụọ na asaa nke ọchịchị Esa bụ eze Juda, Zimraị ghọrọ eze ma chịa ụbọchị asaa na Teza, ka ndị Izrel mara ụlọikwuu ibuso Gibetọn, bụ obodo ndị Filistia, agha.Ka oge na-aga, ndị ahụ mara ụlọikwuu nụrụ ka e kwuru, sị: Zimraị agbawo izu wee gbuo eze. Ya mere, Izrel dum mere Ọmraị, bụ onyeisi ndị agha, eze Izrel nụbọchị ahụ nebe ha mara ụlọikwuu.Ọmraị, ya na Izrel dum, wee si na Gibetọn gbagoro wee malite ịnọchibido Teza.O wee ruo na ozugbo Zimraị hụrụ na e wegharawo obodo ahụ, ọ banyere nụlọ obibi dị elu nke ụlọ eze wee gbaa ụlọ eze ọkụ gbakọta onwe ya, o wee nwụọ,nihi mmehie ya, bụ ndị o mere site nime ihe jọrọ njọ nanya Jehova, site nije ije nụzọ Jeroboam nakwa ná mmehie ndị o mere site nime ka Izrel mehie.Ma ihe ndị ọzọ metụtara Zimraị na izu ọjọọ ọ gbara, ọ bụ na e deghị ha nakwụkwọ ihe ndị mere nụbọchị ndị eze Izrel?Ọ bụ mgbe ahụ ka ndị Izrel malitere ikewa onwe ha abụọ. E nwere otu akụkụ nime ha ghọrọ ndị na-eso Tibnaị nwa Gaịnat, iji mee ya eze, akụkụ nke ọzọ aghọọ ndị na-eso Ọmraị.Nikpeazụ, ndị na-eso Ọmraị meriri ndị na-eso Tibnaị nwa Gaịnat; nke mere na Tibnai nwụrụ, Ọmraị wee malite ịchị.Nafọ nke iri atọ na otu nke ọchịchị Esa bụ eze Juda, Ọmraị ghọrọ eze Izrel wee chịa afọ iri na abụọ. Ọ chịrị afọ isii na Teza.O wee zụrụ ugwu Sameria naka Shima ma kwụọ ya talent ọlaọcha abụọ, wee malite iwu obodo nugwu ahụ ma gụọ obodo ahụ o wuru Sameria, site naha Shima bụ onye nwe ugwu ahụ.Ọmraị wee na-eme ihe jọrọ njọ nanya Jehova ma mee ihe dị njọ karịa ndị niile bu ya ụzọ.O wee na-eje ije nụzọ niile Jeroboam nwa Nibat jere nakwa ná mmehie ya nke o ji mee ka Izrel mehie site niji arụsị na-abaghị nihe kpasuo Jehova bụ Chineke Izrel iwe.Ma ihe ndị ọzọ metụtara Ọmraị, ihe o mere na ike ọ kpara, ọ bụ na e deghị ha nakwụkwọ ihe ndị mere nụbọchị ndị eze Izrel?Nikpeazụ, Ọmraị sooro nna nna ya hà dinaa, e wee lie ya na Sameria; Ehab nwa ya wee malite ịchị nọnọdụ ya.Ma Ehab nwa Ọmraị ghọrọ eze Izrel nafọ nke iri atọ na asatọ nke ọchịchị Esa bụ eze Juda; Ehab nwa Ọmraị wee na-achị Izrel afọ iri abụọ na abụọ na Sameria.Ehab nwa Ọmraị wee mee ihe jọrọ njọ nanya Jehova karịa ndị niile bu ya ụzọ.O wee ruo na, dị ka à ga-asị na ije ije ná mmehie Jeroboam nwa Nibat bụ ntakịrị ihe nanya ya, ọ lụụrụ Jezibel bụ ada Etbel eze ndị Saịdọn ma malite ife Bel, na-akpọkwara ya isiala.O wukwaara Bel ebe ịchụàjà nụlọ Bel bụ nke o wuru na Sameria.Ehab wee mee ogwe osisi dị nsọ; Ehab wee mekwuo ihe iji kpasuo Jehova bụ Chineke Izrel iwe karịa ndị eze niile nke Izrel bụ ndị bu ya ụzọ.Nụbọchị ya, Hayel, bụ onye Betel, wuru Jeriko. Ịtọ ntọala ya riri isi Abaịram bụ ọkpara ya, itinye ibo ụzọ ya riri isi Sigọb bụ ọdụdụ nwa ya, dị ka Jehova kwuru site nọnụ Jọshụa nwa Nọn. 